Det er en rigtig bil. Men den kan ikke køre, sådan rigtigt. Men de demente beboere tager en tur alligevel. Det er en udtjent Ford, der bare står. Men derfor  kan man jo godt tage en tur alligevel. Ideen er at man kan tage demente beboere med på en hukommelsestur. - De får oplevet nogle ting de har prøvet før, som har givet dem en følelse af glæde, siger Social og sundhedshjælper, Christine Thorsen, som har fået ideen til bilen. Svært demente kan ikke engang huske deres eget navn eller hvad en bil er. Men øjeblikke og følelser kan man fremkalde i glimt. Det er det bilen skal hjælpe med. - Det er faktisk lidt for at giver dem muligheden for at blive fyldt op af gode følelser, siger Christine Thorsen. Bilen er doneret af en lokal skrothandler og andre lokale har doneret til opstillingen af den.
Plejehjemmet Solgården i Fjerritslev har fået en ny gammel bil.